Kamu bisa jelasin ke aku soal Masjid Nabawi dalam bahasa jawa?

Masjid Nabawi, iku sawijining masjid kang dumunung ing kutha Madinah, Saudi Arabia. Masjid iki, diwangun déning Muhammad lan dadi panggonan pasaréané lan para sahabaté. Masjid iki minangka salah siji masjid kang utama kanggoné umat Islam sawisé Masjidil Karam ing Mekah lan Masjidil Aqsa ing Yerusalem.

Kautamané masjid iki dipratélakaké déning Nabi Muhhamad: "Salat ing masjidku iki luwih apik tinimbang salat ping sèwu ing masjid liya, kajaba ing Masjidil Karam. [...] sapa kang ngayahi salat ing masjidku ping patang puluh salat fardu, ora kurang siji-sijia, dhèwèké bakal bébas saka geni neraka, bébas saka azab, lan bébas saka kamunafikan. Ora usah répot lumaku, tekani waé telu masjid iki: Masjid Nabawi, Masjidil Karam lan Masjidil Aksa."

Adhedhasar hadis-hadis iki mula kutha Madinah tansah ramé ditekani umat Islam kang nglakoni ngibadah kaji minangka amalan wajib utawa ngibadah umrah minangka amalan sunat.

Masjid kang asli diyasa déning Muhammad S.A.W ing sisih omahé sawisé ijrah menyang Madinah ing taun 622. Masjid asli wujud yasan kabuka kanthi mimbar kanggo maca Al-Qur’an. Yasan iki awujud pasagi kanthi ukuran , diyasa nganggo glagah kurma lan témbok kagawé saka blethok, lan duwé telu lawang: Bab Rahmah ing sisih kidul, Bab Jibril ing sisih kulon lan Bab al-Nisa'ing sisih wétan.